
Narva Linnavalitsuse 24.07.2013. a korralduse nr 679-k punkti 3.2 muutmine
1. Asjaolud ja menetluse käik 

Narva Linnavalitsuse 24.07.2013. a korraldusega nr 679-k (edaspidi 24.07.2013 korraldus nr 679-k või korraldus) kinnitati kinnistute asukohaga Tuha tn 4, 6, 8, 9, 10, ja Tuha põik 2, 4, Narva, ostja. Kõikide objektide ostjaks kinnitati OÜ Sirenadi (registrikood 11387640).
Korralduse punktis 3.2 sätestati, et müügileping kinnistute asukohaga Tuha tn 4, 6, 8, 9, 10, ja Tuha põik 2, 4, Narva, ostjaga peab olema sõlmitud ühe kuu jooksul arvates 24.07.2013 korralduse nr 679-k jõustumise päevast. Kohaliku omavalitsuse korralduse seaduse § 31 lg 5 kohaselt linnavalitsuse korraldus jõustub teatavakstegemisest. Korraldus tehti asjaosalistele teatavaks 24.07.2013. a. Seega, eelmainitud kinnistute müügileping OÜ-ga Sirenadi pidanuks olema sõlmitud hiljemalt 25.08.2013. a. Müügilepingut 24.07.2013 korralduses nr 679 määratud tähtajaks sõlmida ei õnnestunud.
2. Õiguslikud alused

Haldusmenetluse seaduse § 64 lg 1 kohaselt haldusakti muutmine toimub haldusakti kehtetuks tunnistamise sätete järgi. Haldusmenetluse seaduse § 70 lg 1 kohaselt haldusakti muutmine toimub iseseisva aktiga.

Lähtudes eeltoodust annab Narva Linnavalitsus välja korralduse, millega otsustab muuta 24.07.2013 korralduse nr 679-k punkti 3.2.

3. Otsus

3.1. Muuta 24.07.2013 korralduse nr. 679-k punkti 3.2. ja sõnastada see järgmiselt: „Kinnistute Tuha 4, 6, 8 müügilepingud sõlmitakse hiljemalt 15.10.2013. a ja kinnistute Tuha 9, 10, Tuha põik 2, 4 müügilepingud sõlmitakse hiljemalt 15.11.2013. a.”
4. Rakendussätted

4.1. Narva Linna Arenduse ja Ökonoomika Ametil teha käesolev korraldus asjaosalistele teatavaks.

4.2. Korralduse võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemise hetkest.

4.3. Käesolev korraldus jõustub seaduses sätestatud korras.

